《戊午元日二首》
宋代·刘克庄

过去光阴箭离弦，河清易俟鬓难玄。
再加孔子从心岁，三倍周郎破贼年。
耄齿阻陪鸠杖列，瞽言曾献兽樽前。
磻溪淇澳吾何敢，且学香山也自贤。

败絮萧然拥病身，久疎朝谒作闲人。
公卿各趁黄麾仗，宾客谁看乌角巾。
菱照无情难讳老，杏梢作意已撩春。
卧闻儿女夸翁健，诗句年光一样新。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。